મધ્યપ્રદેશમાં છેલ્લા 13 વર્ષથી શિવરાજ સિંહ ચૌહાણની સત્તા છે, જ્યારે ભાજપ 15 વર્ષથી સત્તામાં છે. 2014ના લોકસભા ઈલેક્શનમાં ભાજપ 27માંથી 24 સીટો જીતવામાં સફળ રહી હતી. જોકે, બાદમાં થયેલી પેટા ચૂંટણીમાં પાર્ટીએ રતલામ-ઝાબુઆ સીટો પર હારનો સામનો કરવો પડ્યો હતો. આમ, પાર્ટી પાસે હાલ 26 સીટો છે. 2019માં PM મોદીની સત્તા પર સવાર થવાની આશાઓમાં મધ્યપ્રદેશનું પણ નામ આવે છે. શિવરાજ સિંહ વિરુદ્ધ જે રીતે સત્તા વિરોધી લહેર દેખાઈ રહી છે તે જોતા લોકસભા ચૂંટણી પહેલા થનારી વિધાનસભા ચૂંટણીથી રાજ્યનો મિજાજ દેખાઈ આવશે. જોકે, રાજ્યમાં થયેલી પેટા ચૂંટણીના પરિણામોને જોઈએ તો અહીં પણ અગાઉની જીતનું પૂનરાવર્તન કરવું ભાજપ માટે સરળ રહેશે નહીં.